b'\n_START_ARTICLE_\nNektaneb I.\n_START_SECTION_\nDru\xc5\xbeina in prihod na oblast\n_START_PARAGRAPH_\nNektaneb je bil armadni general iz Sebenita in sin pomembnega voja\xc5\xa1kega \xc4\x8dastnika D\xc5\xbeedhorja (helenizirano v Teos). Stela, ki so jo odkrili v Hermopolisu, ka\xc5\xbee, da je na oblast pri\xc5\xa1el s strmoglavljenjen in morda usmrtitvijo Neferita II., zadnjega faraona 29. dinastije. Domneva se, da mu je pri tem pomagal gr\xc5\xa1ki general Habrias. Nektanebovo kronanje je bilo leta 379/380 pr. n. \xc5\xa1t. v Saisu in Memfisu. Prestolnico kraljestva je preselil iz Mendesa v Sebenitos._NEWLINE_Nektanebovo sorodstvo s faraoni iz prej\xc5\xa1nje dinastije ni povsem jasno. Do Neferita II. in njegovega o\xc4\x8deta Ahorisa ni bil ravno obziren. Prvega je imel za neprimernega, drugega pa za uzurpatorja. Zgleda, da je bil bolj obziren do Neferita I., za katerega se je neko\xc4\x8d verjelo, da je bil njegov o\xc4\x8de ali stari o\xc4\x8de, zdaj pa velja prepri\xc4\x8danje, da to ni res in da gre za napa\xc4\x8dno razlago Demotske kronike.  Ahoris in Nektaneb bi vsekakor lahko bila sorodnika Neferita I. _NEWLINE_Nektaneb je imel dva znana sinova: svojega naslednika Teosa in T\xc5\xbeahapimuja.\n_START_SECTION_\nDelovanje v Egiptu\n_START_PARAGRAPH_\nNektaneb je bil velik gradbenik in restavrator, kakr\xc5\xa1nega Egipt ni imel \xc5\xbee nekaj stoletij.  Naro\xc4\x8dil  je gradnjo ve\xc4\x8d templjev po celem kraljestvu. _NEWLINE_Na svetem otoku File pri Asuanu je za\xc4\x8del graditi Izidin tempelj, ki naj bi po izgradnji vestibula postal eden od najsvetej\xc5\xa1ih mest s Egiptu. Na ograjenem prostoru sveti\xc5\xa1\xc4\x8da Amon-Raja v Karnaku je za\xc4\x8del graditi prvi pilon. Za  mammisi, ki so ga odkrili v Denderi, velja prepri\xc4\x8danje, da je bil prvi v Egiptu.  Arheolo\xc5\xa1ka okritja v Hermopolisu, Hermopolisu Parva, Saft el-Hinni in  Mendesu  ka\xc5\xbeejo, da je podpiral kult \xc5\xbeivali, ki se je v Egiptu raz\xc5\xa1iril med perzijskima okupacijama (27. in 31. dinastija). Sveti\xc5\xa1\xc4\x8da, ki jih je zgradil Nektaneb I., so odkrili tudi v Memfisu, Tanisu in El Kabu._NEWLINE_Do duhov\xc5\xa1\xc4\x8dine je bil zelo velikodu\xc5\xa1en. Odlok iz prvega  leta njegove vladavine, odkrit na steli v Naucratisu, je dolo\xc4\x8dal, da se mora deset odstotkov davkov na uvoz in doma\xc4\x8do proizvodnjo v tem mestu odvesti odvesti Neithovemu templju v Saisu. Dvoj\xc4\x8dico omenjene stele so odkrili v sedaj potopljenem Heracleionu. Stela je stala pred pilonom Ramzesa II. Na njej je bil seznam donacij, ki jih je Nektaneb I. namenil lokalnim bo\xc5\xbeanstvom, in drugih ugodnosti, ki jih je podelil Horovim duhovnikom v Edfu. Nektanebova razsipnost ka\xc5\xbee na njegovo pobo\xc5\xbenost in finan\xc4\x8dno podpiranje najbogatej\xc5\xa1e institucije v dr\xc5\xbeavi na ra\xc4\x8dun obrambe dr\xc5\xbeave.\n_START_SECTION_\nPerzijska invazija\n_START_PARAGRAPH_\nLeta  374/373 pr. n. \xc5\xa1t. se je Nektaneb soo\xc4\x8dil s poskusom perzijskega kralja Artakserksa II., da bi ponovno osvojil Egipt. Artakserks je na  Egipt gledal kot na svojo uporni\xc5\xa1ko satrapijo. Po \xc5\xa1estih letih priprav in pritiska na Atene, da bi iz Egipta odpoklicale gr\xc5\xa1kega generala Habiriasa, je napadel z veliko armado pod poveljstvom gr\xc5\xa1kega generala Ifikrata in perzijskega generala Farnabaza. Vojska je \xc5\xa1tela 200.000 perzijskih vojakov in gr\xc5\xa1kih najemnikov in okoli 500 ladij. Trdnjave na Peluzijskem rokavu v Nilovi delti so dobile Nektanebov ukaz, da Perzijce prisiljo na plovbo po kak\xc5\xa1nem drugem rokavu Nila. Perzijsko ladjevje je uspelo najti manj branjen Mende\xc5\xa1ki rokav Nila, _NEWLINE_potem pa je med Ifikratom in Farnabazom nastalo nezaupanje, ki je prepre\xc4\x8dilo perzijski vojski, da bi dosegla Memfis. Letna poplava Nila in odlo\xc4\x8dnost branilcev sta uspela obraniti Egipt. Invazija, ki je sprva kazala na Nektanebov neizogiben poraz, se je kon\xc4\x8dala z njegovo popolno zmago._NEWLINE_Leta 368 pr. n.. \xc5\xa1t. so se za\xc4\x8dele Artakserksu II. upirati tudi zahodne satrapije Ahemenidskega cesarstva. Nektaneb je finan\xc4\x8dno podprl uporni\xc5\xa1ke satrape in ponovno vzpostavil vezi s \xc5\xa0parto in Atenami.\n_START_SECTION_\nNasledstvo\n_START_PARAGRAPH_\nNektaneb je umrl v 19. letu svoje vladavine. Njegove grobnice, sarkofaga in mumije \xc5\xa1e niso odkrili. Proti koncu svoje vladavine, verjetno leta 364/363 pr. n. \xc5\xa1t., je sklenil odpraviti dinasti\xc4\x8dne te\xc5\xbeave, ki so pestile njegovo predhodnike, in ponovno vzpostavil opu\xc5\xa1\xc4\x8deno institucijo sovladarja. Za svojega sovladarja je imenoval sina Teosa. Teosa je kmalu zatem brat T\xc5\xbeahapimu izdal in uspel na egip\xc4\x8danski prestol postaviti svojega sina Nektaneba II.'